金曲獎

金曲獎（粵拼：gam1 kuk1 zoeng2；英文：Golden Melody Awards，GMA）係臺灣規模最大嘅年度音樂頒獎典禮，亦係華人地區同亞洲有榮譽同影響力嘅音樂獎勵活動，首屆喺1990年舉辦，同金馬獎、金鐘獎並稱臺灣3大娛樂頒獎典禮。依家頒獎典禮獎項分做「流行音樂」同「傳統暨藝術音樂」2大類別，兩者分開舉辦頒獎典禮，流行音樂金曲獎頒獎典禮由文化部影視及流行音樂產業局主辦，傳藝金曲獎就由國立傳統藝術中心主辦。

歷史沿革
金曲獎源喺1986年行政院新聞局廣播電視事業處推廣嘅「好歌大家唱」活動，目的係為徵選優良詞曲創作嚟激勵臺灣音樂市場同音樂人，活動獲得傳播媒體嘅廣泛報導與社會大眾嘅熱烈迴響。1988年底，行政院新聞局籌辦「金曲獎」獎項，並同唱片業者同音樂界從業人員定咗《金曲獎獎勵要點》。首屆金曲獎共設11個獎項（最佳年度歌曲獎、最佳作詞人獎、最佳作曲人獎、最佳編曲人獎、最佳單曲歌唱錄影帶影片獎、最佳單曲歌唱錄影帶導演獎、最佳男演唱人獎、最佳女演唱人獎、最佳演唱組獎、新人獎、特別獎），同埋喺1989年8月開放畀喺臺灣地區有居所，並有半年居住事實嘅中華民國國民同香港居民報名。當時因預定嘅頒獎典禮場地國立國父紀念館進行緊整修，入圍名單喺1989年9月公佈後，頒獎典禮待整修完先喺1990年1月6號舉辦。每位入圍者即獲頒獎牌一面，獲獎者就另獲頒金曲獎獎座。獎座以造型近似「曲」字嘅排簫做靈感，同放喺象徵圓滿成功嘅圓圈內做設計。同年10月舉辦嘅第2屆金曲獎增設專輯、專輯製作人同錄音獎項，第3屆將演奏專輯獨立設獎，同開始跟國語同方言分設獎項。
1995年4月，新聞局廣電處喺舉辦咗6屆金曲獎後，將金曲獎主辦業務移轉至新聞局出版處。因金曲獎同出版處主辦嘅「金鼎獎」唱片獎項性質雷同，同當時適逢金鼎獎舉辦期間，因此同年金曲獎報名時間延至同年年底，頒獎典禮就延至翌年舉行。1996年第7屆金曲獎落幕後，新聞局出版處提出音樂獎項合併方案，同比照同年金馬獎邀請華語電影參賽嘅模式，將金曲獎擴大做所有華語音樂都能參與嘅跨國性音樂獎項。1997年金鼎獎唱片獎項正式併入第8屆金曲獎，增設傳統音樂同藝術音樂獎項；同年參賽國籍限制放寬，以增設獨立獎項方式，開放中國大陸同其他國家嘅華人報名。1998年第9屆金曲獎進一步取消個人獎項嘅國籍限制，只要作品喺臺灣地區首次發行者都可報名參選，同增設獎金（出版獎獎項獲獎者獎勵新臺幣15萬元、個人獎獎項則獎勵新臺幣10萬元）；TVBS-G取得嗰屆金曲獎頒獎典禮嘅轉播權，不單止做咗臺灣首間攞咗大型頒獎典禮轉播權嘅有線電視台，都首次將頒獎典禮改做現場直播嘅方式播出；嗰屆金曲獎報名件數首次超過千件，報名件數之後都出現大幅成長。
2000年後，金曲獎陸續發生變革。新聞局為平衡臺灣各地文化發展，喺2001年第12屆金曲獎首次將金曲獎頒獎典禮移至臺北市之外，同埋喺高雄市舉行。2003年第14屆金曲獎為鼓勵介於古典同流行之間嘅跨界作品而增設「最佳跨界音樂專輯獎」，同為鼓勵客語同原住民語音樂而將「最佳方言男演唱人」同「最佳方言男演唱人」兩個獎項改做「最佳台語男演唱人」、「最佳台語女演唱人」、「最佳客語演唱人」同「最佳原住民語演唱人」4個獎項。2005年第16屆金曲獎將流行類演唱專輯獎同新人獎分別跟語言劃分做國語、台語、客語同原住民語4個獎項；但新人獎因參選作品較少，隔年第17屆金曲獎就重新合併做單一獎項。2007年第18屆金曲獎起將傳統暨藝術音樂類同流行音樂類獎項分開舉辦頒獎典禮，同增設「評審團獎」以獎勵未能入圍但具有特色嘅優秀報名作品；流行音樂類獎項都分做「演唱類」同「演奏類」，同埋調整製作人獎項。2008年第19屆金曲獎嘅總報名件數達到一萬件。
2012年金曲音樂節活動現場
2010年第21屆金曲獎起，為推動音樂出版產業發展，金曲獎增設技術類嘅「最佳專輯包裝獎」；同年喺臺北市華山文化園區舉辦結合戶外演唱、產業展示、論壇研討嘅「金曲音樂週」大型活動，之後嗰個活動固定喺流行音樂金曲獎頒獎典禮前舉辦，由民間業者參與承辦。2012年，文化部成立，第23屆金曲獎嘅主辦業務併入文化部影視及流行音樂產業局。文化部喺舉辦2屆金曲獎頒獎典禮後，喺2014年將金曲獎傳藝類獎項移交國立傳統藝術中心主辦。傳藝金曲獎自此由出版類17個獎項重新調整做出版類與戲曲表演類共13個獎項，報名同頒獎時程都調整至流行音樂類之後。
2015年第26屆金曲獎為鼓勵出版業者錄製優良之錄音專輯同表揚幕後優秀之錄音、混音同後製等工作人員，增設「最佳演唱錄音專輯獎」同「最佳演奏錄音專輯獎」。2016年首次開放僅作數位發行嘅單曲作品報名最佳年度歌曲獎。2017年全面開放數位發行嘅作品參賽，唔再限制僅能以CD規格報名，同時為令金曲獎朝向以音樂本質做競賽基礎之發展，經參考葛萊美獎獎項設置方式，演唱類除保留按語言劃分嘅4項專輯獎之外另設「年度專輯獎」。目前，金曲獎已成為臺灣規模最大嘅音樂獎項，每屆約頒發40個獎項，報名件數逾萬件，其中流行音樂類獎項嘅報名件數可達12000件，頒獎典禮嘅現場直播收視率都成日係臺灣當日電視收視最高，甚至喺全年收視前列，有極高嘅關注度。
到依家為止，單張專輯入圍紀錄係周杰倫嘅《范特西》、張惠妹嘅《阿密特》同蔡依林嘅《呸》（橫跨第26屆同第27屆）入圍10項，其次係王菲嘅《將愛》、五月天嘅《第二人生》（橫跨第23屆同第24屆）同蘇打綠嘅《冬 未了》入圍8項；單張專輯獲獎紀錄就係五月天嘅《第二人生》獲獎7項（橫跨第23屆同第24屆），其次係張惠妹嘅《阿密特》獲獎6項。

流行音樂
流行音樂類共29獎項，包括演唱類21獎項、演奏類3獎項、技術類3獎項、評審團獎同埋特別貢獻獎。
演唱類
演奏類
技術類
特別獎

傳統暨藝術音樂
傳藝金曲獎共13獎項，包括出版類十獎項同埋戲曲表演類4獎項。
出版類
戲曲表演類

評審制度
金曲獎採取嘅評審團制度自第一屆起就出現有疏離市場嘅批評。對於評審團的評判觀點和標準常常成為業界和媒體的爭論焦點。除第14屆金曲獎發生「最佳台語男演唱人獎」從缺嘅爭議之外，《自由時報》嘅記者特稿表示金曲獎同市場脫節，偶像派或主流歌手嘅作品多半不能入圍。另有媒體指出舞曲同嘻哈等特定音樂類型嘅作品喺金曲獎都受到忽視。主辦方認為金曲獎應具有前瞻性，同應肯定具有藝術價值嘅作品，因此評判結果唔全反映市場商業導向。行政院新聞局曾考慮將金曲獎嘅評審工作委託民間單位主辦，但業者同相關團體就認為由民間單位主辦易遭懷疑立場。新聞局都曾參考美國葛萊美獎同全美音樂獎等唔同頒獎典禮嘅評判方式，但重以檢討改進現行評審團制度優先，而改善方式包括放寬評審委員嘅遴聘範圍，邀請學者、樂評、媒體記者、廣播主持等擔任評審，擴大評審團規模，同埋喺評判過程入面加入多項防弊措施。依家嘅制度重不時遭受批評，同有參考葛萊美獎而改採用從業人員票選嘅建議。

獎項劃分
金曲獎嘅獎項劃分幾次調整，其中流行音樂類獎項嘅劃分成日引發各界討論，特別係對於獎項按照演唱歌曲嘅語言劃分嘅方式存在意見唔同。金曲獎獲獎者林生祥表示獎項應按音樂類型劃分而唔應該跟語言劃分，同埋喺第18屆金曲獎頒獎典禮上2次拒領獎座以表示訴求。不過都存在持保留少數語言獎項嘅意見，主辦方就採取漸進方式，朝以按音樂類型劃分嘅目標邁進。行政院新聞局喺2010年舉辦金音創作獎，按音樂類型設立搖滾、民謠、嘻哈同電音4類獎項，之後增設爵士同其他特定音樂類型嘅獎項以鼓勵臺灣音樂創作。至於之前喺金曲獎增設特定音樂類型獎項嘅建議，例如增設舞曲唱跳歌手獎項嘅建議，曾擔任多次金曲獎評審嘅丁曉雯表示該獎項很難定義，同金曲獎評審標準重未排拒特定音樂風格嘅歌手，例如以演唱舞曲為主嘅歌手蔡依林就曾多次入圍同獲獎。到依家為止，主辦方表示因業界重未達成共識而暫時未作調整。